56η Μεραρχία Πεζικού Casale

Η **56η Μεραρχία Πεζικού ''Casale*** () ήταν [[μεραρχία]] [[πεζικό|πεζικού]] του [[Ιταλικός Βασιλικός Στρατός|Ιταλικού Βασιλικού Στρατού]] στα χρόνια του [[ΒΠΠ|Β΄ Παγκοσμίου Πολέμου]]. Συγκροτήθηκε στις 15 Ιουνίου 1939 στο [[Φορλί]] και έλαβε το όνομά της από την πόλη [[Καζάλε Μονφερράτο]] (Casale Monferrato) και η πλειονότητα των ανδρών της στρατολογήθηκε από την περιοχή της [[Ρομάνια]]. 

Στάλθηκε στην [[Ελλάδα]] ως δύναμη κατοχής. Εκεί διαλύθηκε από τις γερμανικές δυνάμεις στην περιοχή της [[Αιτωλοακαρνανία]]ς μετά την ανακοίνωση της [[Ανακωχή του Καζίμπιλε|Ανακωχής του Καζίμπιλε]] στις 8 Σεπτεμβρίου 1943.

== Ιστορικό ==
Οι απαρχές της μεραρχίας ανάγονται στην Ταξιαρχία *Casale*, η οποία συγκροτήθηκε την 21η Δεκεμβρίου 1821 και στις 25 Οκτωβρίου 1831 διαχωρίστηκε για να σχηματίσει το 1ο και 2ο σύνταγμα πεζικού υπό τη διοίκησή της. Στις 4 Μαΐου 1839 τα δύο συντάγματα έγιναν το 11ο και 12ο σύνταγμα πεζικού.

=== Α΄ Παγκόσμιος Πόλεμος ===
Η [[ταξιαρχία]] πολέμησε στο [[Ιταλική Εκστρατεία (Α΄ Παγκόσμιος Πόλεμος)|Ιταλικό Μέτωπο]] κατά τη διάρκεια του [[ΑΠΠ|Α΄ Παγκοσμίου Πολέμου]]. Στις 28 Οκτωβρίου 1926 διαλύθηκε και τα δύο συντάγματά της μεταφέρθηκαν σε άλλες ταξιαρχίες: το 11ο Σύνταγμα Πεζικού εντάχθηκε στη [[17η Μεραρχία Πεζικού Pavia|XVII Ταξιαρχία Πεζικού]] και το 12ο στη [[12η Μεραρχία Πεζικού Sassari|XII Ταξιαρχία Πεζικού]].

Στις 24 Μαΐου 1939 το 12ο Σύνταγμα Πεζικού *Casale* στην [[Τεργέστη]] μετονομάστηκε σε 73ο Σύνταγμα Πεζικού *Lombardia* το οποίο εντάχθηκε στη νεοσύστατη [[57η Μεραρχία Πεζικού Lombardia|ομώνυμη μεραρχία]] και την ίδια ημέρα συγκροτήθηκε νέο 12ο Σύνταγμα Πεζικού *Casale* στην [[Τσεζένα]]. Στις 15 Ιουνίου 1939 ενεργοποιήθηκε στο [[Φορλί]] η 56η Μεραρχία Πεζικού *Casale* στην οποία εντάχθηκαν τα δύο ομώνυμα συντάγματα και το νεοσυσταθέν 56ο Σύνταγμα Πυροβολικού Casale.

=== Β΄ Παγκόσμιος Πόλεμος ===

==== Ελληνοϊταλικός Πόλεμος και Κατοχή ====
Στις 14 Μαρτίου 1941 η *Casale* αναχώρησε από την Ιταλία για την [[Ιταλικό Προτεκτοράτο της Αλβανίας (1939-1943)|Αλβανία]] προκειμένου να ενισχύσει την αποτυχημένη [[Ιταλική Εαρινή Επίθεση]]. Στάλθηκε αμέσως στο μέτωπο στην κοιλάδα του ποταμού [[Σούσιτσα (ποταμός)|Σούσιτσα]]. Μέχρι τις 20 Μαρτίου 1941 η *Casale* είχε υπαχθεί στο [[XXV Σώμα Στρατού (Ιταλία)|XXV Σώμα Στρατού]] και πολέμησε στην περιοχή του [[Τεπελένι|Τεπελενίου]]. Η επαφή με τις υποχωρούσες ελληνικές δυνάμεις χάθηκε λίγο μετά την έναρξη της [[Γερμανική εισβολή στην Ελλάδα|γερμανικής εισβολή στην Ελλάδα]] στις 6 Απριλίου 1941, και η *Casale* προωθήθηκε με προσοχή κατά μήκος του ποταμού [[Δρίνος|Δρίνου]]. Στις 19 Απριλίου έφθασε στο [[Αργυρόκαστρο]] και στις 22 Απριλίου έφτασε στα ελληνοαλβανικά σύνορα κοντά στο [[Δελβινάκι]] όπου συναντήθηκε με γερμανικές περιπόλους. Έπειτα η μεραρχία χρησιμοποιήθηκε σε εκκαθαριστικές επιχειρήσεις στην Ελλάδα, στην περιοχή της [[Ζίτσα]]ς, των [[Νεγράδες Ιωαννίνων|Νεγράδων]] και της [[Παραμυθιά]]ς.

Μετά την ολοκλήρωση αυτής της αποστολής, η *Casale'' μετακινήθηκε νοτίως του Αμβρακικού και εγκατέστησε φρουρές στο Αγρίνιο, την Αμφιλοχία και το Μεσολόγγι. Πραγματοποίησε αρκετές επιχειρήσεις ενάντια στους αντάρτες. Έπειτα από την ανακοίνωση της Ανακωχής του Καζίμπιλε στις 8 Σεπτεμβρίου 1943, τμήματα του 11ου Συντάγματος Πεζικού ενώθηκαν με Έλληνες αντάρτες, ενώ το υπόλοιπο της μεραρχίας διαλύθηκε από τις γερμανικές δυνάμεις.

## Παραπομπές


## Βιβλιογραφία
* 

056